input: KOMISSION TÄYTÄNTÖÖNPANOASETUS (EU) N:o 1402/2013,
  annettu 19 päivänä joulukuuta 2013,
  vuonna 2013 käytettävissä oleviin tiettyjen kantojen kalastuskiintiöihin muiden kantojen edellisvuosien liikakalastuksen vuoksi tehtävistä vähennyksistä ja täytäntöönpanoasetuksen (EU) N:o 770/2013 muuttamisesta tulevina vuosina vähennettävien määrien osalta
  EUROOPAN KOMISSIO, joka
  ottaa huomioon Euroopan unionin toiminnasta tehdyn sopimuksen,
  ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 1, 2, 3 ja 5 kohdan,
  sekä katsoo seuraavaa:
  (1)
  Vuoden 2012 kalastuskiintiöt on vahvistettu seuraavilla säädöksillä:
  -
  neuvoston asetus (EU) N:o 1225/2010 (2), annettu 13 päivänä joulukuuta 2010, EU:n aluksiin sovellettavien eräiden syvänmeren kalalajien kantojen kalastusmahdollisuuksien vahvistamisesta vuosiksi 2011 ja 2012,
  -
  neuvoston asetus (EU) N:o 1256/2011 (3), annettu 30 päivänä marraskuuta 2011, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2012 ja asetuksen (EU) N:o 1124/2010 muuttamisesta,
  -
  neuvoston asetus (EU) N:o 5/2012 (4), annettu 19 päivänä joulukuuta 2011, eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2012,
  -
  neuvoston asetus (EU) N:o 43/2012 (5), annettu 17 päivänä tammikuuta 2012, EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuulumattomien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2012, sekä
  -
  neuvoston asetus (EU) N:o 44/2012 (6), annettu 17 päivänä tammikuuta 2012, EU:n vesillä ja tietyillä EU:n ulkopuolisilla vesillä EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuuluvien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2012.
  (2)
  Vuoden 2013 kalastuskiintiöt on vahvistettu seuraavilla säädöksillä:
  -
  neuvoston asetus (EU) N:o 1262/2012 (7), annettu 20 päivänä joulukuuta 2012, EU:n aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2013 ja 2014,
  -
  neuvoston asetus (EU) N:o 1088/2012 (8), annettu 20 päivänä marraskuuta 2012, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2013,
  -
  neuvoston asetus (EU) N:o 1261/2012 (9), annettu 20 päivänä joulukuuta 2011, eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2013,
  -
  neuvoston asetus (EU) N:o 39/2013 (10), annettu 21 päivänä tammikuuta 2013, EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuulumattomien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2013, sekä
  -
  neuvoston asetus (EU) N:o 40/2013 (11), annettu 21 päivänä tammikuuta 2013, EU:n vesillä ja tietyillä EU:n ulkopuolisilla vesillä EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuuluvien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2013.
  (3)
  Asetuksen (EY) N:o 1224/2009 105 artiklan 1 kohdassa säädetään, että jos komissio on todennut jonkin jäsenvaltion ylittäneen sille myönnetyt kalastuskiintiöt, komissio tekee vähennyksiä kyseisen jäsenvaltion tuleviin kalastuskiintiöihin.
  (4)
  Asetuksen (EY) N:o 1224/2009 105 artiklan 5 kohdassa säädetään, että jos liikakalastetun kannan kiintiötä ei voida alentaa liikakalastusta seuraavana vuonna, koska kyseisen jäsenvaltion käytettävissä ei ole kiintiötä, vähennys olisi tehtävä muista kannoista samalla maantieteellisellä alueella tai muista kaupallisesti yhtä tärkeistä kannoista. Komission tiedonannon 2012/C 72/07 (12) mukaan tällaiset vähennykset olisi suotavaa tehdä kiintiöistä, jotka jaetaan kiintiön ylikalastaneen laivaston kalastamille kannoille, ottaen huomioon tarve välttää poisheittämisiä sekakalastuksessa.
  (5)
  Eräiden jäsenvaltioiden osalta ei voitaisi täytäntöönpanoasetuksella (EU) N:o 770/2010 tehdä lainkaan vähennyksiä liikakalastettujen kantojen kiintiöistä, koska tällaisia kiintiöitä ei ollut kyseisten jäsenvaltioiden käytettävissä vuonna 2013.
  (6)
  Asianomaisia jäsenvaltioita on kuultu ehdotetuista vähennyksistä kiintiöihin, jotka on jaettu muille kuin liikakalastetuille kalakannoille.
  (7)
  Liettua on ylittänyt sille myönnetyn piikkimakrillikannan JAX/2A-14 (piikkimakrilli ja sen kanssa saadut sivusaaliit EU:n vesillä ICES-alueilla IIa ja IVa, ICES-alueilla VI, VIIa-c,VIIe-k, VIIIa, VIIIb, VIIId ja VIIIe, EU:n ja kansainvälisillä vesillä ICES-alueella Vb ja kansainvälisillä vesillä ICES-alueilla XII ja IV) kiintiön 606,119 tonnilla. Koska Liettualla ei ole kyseiselle kannalle kiintiötä JAX/2A-14 vuodeksi 2013, se on pyytänyt, että vähennys tehtäisiin samalla maantieteellisellä alueella kultakuoreen kiintiöstä ARU/567 (kultakuorekanta EU:n ja kansainvälisillä vesillä ICES-alueilla V, VI ja VII). Ottaen huomioon, että Liettua on esittänyt todisteet kyseisten kahden kaupallisen lajin keskimääräisen arvon välisestä merkittävästä erosta kyseisellä ajanjaksolla ja että näiden lajien suojelun taso näyttää olevan yhtäläinen, vähennys olisi tehtävä kiintiöstä ARU/567 ja sen määräksi olisi vahvistettava 400 tonnia
  (8)
  Tässä asetuksessa säädettyjä muiden kuin liikakalastettujen kantojen kiintiöistä tehtäviä vähennyksiä olisi sovellettava rajoittamatta vuoden 2013 kiintiöihin seuraavien säädösten nojalla tehtäviä vähennyksiä:
  -
  komission asetus (EU) N:o 165/201 (13);
  -
  komission täytäntöönpanoasetus (EU) N:o 185/2013 (14).
  (9)
  Komission täytäntöönpanoasetuksessa (EU) N:o 770/2013 (15) vahvistetaan vuonna 2013 käytettävissä oleviin tiettyjen kantojen kalastuskiintiöihin edellisvuoden liikakalastuksen vuoksi tehtävät vähennykset.
  (10)
  Tietyt täytäntöönpanoasetuksessa (EU) N:o 770/2013 säädetyt vähennykset näyttäisivät olevan suurempia kuin vuonna 2013 käytettävissä oleva mukautettu kiintiö, eikä niitä sen vuoksi voida tehdä kokonaan kyseisestä kiintiöstä. Komission tiedonannon 2012/C 72/07 mukaan jäljelle jäävät määrät olisi vähennettävä seuraavina vuosina käytettävissä olevista mukautetuista kiintiöistä.
  (11)
  Täytäntöönpanoasetusta (EU) N:o 770/2013 olisi näin ollen muutettava,
  ON HYVÄKSYNYT TÄMÄN ASETUKSEN:
  1 artikla
  1. Tämän asetuksen liitteessä I tarkoitettuja vuoden 2013 kalastuskiintiöitä vähennetään mainitussa liitteessä vahvistettujen, muihin kantoihin tehtävien vähennysten mukaisesti.
  2. Edellä olevaa 1 kohtaa sovelletaan sanotun kuitenkaan rajoittamatta asetuksessa (EY) N:o 165/2011 ja täytäntöönpanoasetuksessa (EU) N:o 185/2013 säädettyjen vähennysten soveltamista.
  2 artikla
  Korvataan täytäntöönpanoasetuksen (EU) N:o 770/2013 liite tämän asetuksen liitteellä II.
  3 artikla
  Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
  Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
  Tehty Brysselissä 19 päivänä joulukuuta 2013.